VINO SWE INA KLISTU TWAAYA
Mwalumbanya Yeova Lyonsi!
Umi uwila usuma sana. Vino tukaomvya uwila uu vikalangilila ukuti tukataizya nanti foo. Swe Nte Zyakwe Yeova, tukaombesya ukuomvya imilimo ili yonsi ino twamanya ku kulumbanyizizya Yeova, Kapeela wa umi. (Masa. 36:9; Umbw. 4:11) Nomba, masakamika amu umi yako cilawanda umu nsi ii yako Ciwa yangalenga tute ukwika mano kuli ukapepa. (Mako 4:18, 19) Fwandi swensi wenga na wenga tulinzile ukuyuzya mauzyo wakwe yaa: ‘Uzye umu cumi nkaombela Yeova nu mwenzo onsi? (Ose. 14:2) Uzye incito ino nkaomba ikansilako insita yakuomba vyakwe Leza? I milimo ci iya muli ukapepa ino nkalonda ukuomba? Ningacita uli pakuti naombesya umu mulimo wa kusimikila?’ Ndi cakuti mwalola ukuti pali pamwi pano mulinzile ukuombela, mupepe kuli Yeova ukuti amwazwe nupya muombesye pakuti musenuke. Ukwaula ukutwisika, ukulumbanya Yeova cilawanda kukaleta uluzango lwa cumi umu umi witu!—Masa. 61:8.
TAMBINI VIDYO WAKUTI MWAOMVYA VINO MWAMANYA KU KUCINDIKA YEOVA, ALINO MWASUKE AMAUZYO ALONDELILEPO:
U mulandu ci uno citange cizipe ukuomvya imilimo ino mwamanya ku vintu ivyaya umu nsi yakwe Satana? (1 Yoa. 2:17)
Uzye i visuma ci vino aakaombela Yeova nu mwenzo onsi yakakwata?
Umu milimo ci yakwe Leza ino limwi mungaomvya vino mwamanya ku kumulumbanya?
ayr_Latn bem_Latn bem_Latn tum_Latn bem_Latn ltg_Latn bem_Latn